H O T Ă R Â R E

**privind aprobarea** **acordului de parteneriat între** **Județul Cluj și Municipiul Dej în vederea implementării Proiectului “Varianta de legătură între străzile 1 Mai (DN1C) și strada Bistriței din Municipiul Dej“**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 171 din 19.09.2022 privind aprobarea acordului de parteneriat între Județul Cluj și Municipiul Dej învederea implementării Proiectului ”Varianta de legătură între străzile 1 Mai (DN1C) și strada Bistriței din Municipiul Dej”, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 32.088/13.09.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 32.182/13.09.2022 și de Avizul cu nr. 32.088 din 22.09.2022 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Programul Operațional Regional (POR Nord Vest) 2021 – 2027 avizat de către Guvernul României;
* Hotărârea Consiliului pentru Dezvoltare Regională Nord-Vest nr. 513/2019 cu privire la aprobarea traseelor de drumuri, ca proiecte strategice de importanţă majoră pentru următoarea perioadă de programare (2021-2027), modificată și completată prin Hotărârea nr. 546/2022;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 89 alin. (8) şi ale art. 173 alin. (1) lit. b), d) și e), alin. (5) lit. o) - q) și alin. (7) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 7, ale art. 22, ale art. 24 și ale art. 59 din Ordonanța Guvernului nr. 43/1997 privind regimul drumurilor, republicată, cu modificările şi completările ulterioare;
* art. 1.166 - 1.167, ale art. 1.178 - 1.179, art. 1.240 - 1.243, ale art. 1.270 - 1.271, ale art. 1.276 și ale art. 1.280 - 1.281 din Legea privind Codul civil nr. 287/2009, republicată, cu modificările şi completările ulterioare;
* art. 5 alin. (3), ale art. 23 și ale art. 34 – 35 din Legea privind finanțele publice locale nr. 273/2006, cu modificările și completările ulterioare;
* art. 2 lit. q), ale art. 9 alin. (1) și ale art. 33 din Ordonanța de urgență a guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, cu modificările şi completările ulterioare;
* Hotărârii Guvernului nr. 936/2020 pentru aprobarea cadrului general necesar în vederea implicării autorităţilor şi instituţiilor din România în procesul de programare şi negociere a fondurilor externe nerambursabile aferente perioadei de programare 2021-2027 şi a cadrului instituţional de coordonare, gestionare şi control al acestor fonduri;
* Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Acordul de parteneriat între Județul Cluj și Municipiul Dej în vederea implementării Proiectului “Varianta de legătură între străzile 1 Mai (DN1C) și strada Bistriței din Municipiul Dej“, cuprins în **anexa** care face parte integrantă din prezenta hotărâre, pentru a fi depus spre finanțare în cadrul Programul Operațional Regional (POR Nord Vest) 2021 – 2027.

**Art. 2.** Se mandatează Președintele Consiliului Județean Cluj, domnul Alin Tișe, să semneze acordul de parteneriat menţionat la articolul 1, în numele și pentru Județul Cluj.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. 4.** Prezenta hotărâre se comunică Direcţiei Dezvoltare şi Investiţii; Municipiului Dej, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 172 din 29 septembrie 2022**

*Prezenta hotărâre a fost adoptată cu 33 voturi “pentru”, fiind astfel respectate prevederile legale privind majoritatea de voturi necesară.*